*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 24ης Νοεμβρίου 1986

για την τροποποίηση της απόφασης 77/795/ΕΟΚ περί καθιερώσεως κοινής διαδικασίας ανταλλαγής πληροφοριών για την ποιότητα των γλυκών επιφανειακών υδάτων της Κοινότητας

(86/574/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι, σύμφωνα με το άρθρο 3 παράγραφος 6 της απόφασης 77/795/ΕΟΚ (4), η Επιτροπή υπέβαλε στο Συμβούλιο προτάσεις για τη βελτίωση της διαδικασίας ανταλλαγής πληροφοριών και για την εναρμόνιση των μεθόδων μέτρησης αναφορικά με την ποιότητα των γλυκών επιφανειακών υδάτων·

ότι ένεκα των προτάσεων αυτών είναι σκόπιμο να τροποποιηθεί η ανωτέρω απόφαση σε ό,τι αφορά την υποχρέωση και την ημερομηνία διαβίβασης των πληροφοριών στην Επιτροπή, την περιοδικότητα και τον τρόπο κατά τον οποίο η Επιτροπή γνωστοποιεί τις πληροφορίες αυτές στα κράτη μέλη και καταρτίζει εμπεριστατωμένη έκθεση· ότι πρέπει ιδίως να επιτραπεί στα κράτη μέλη να διαθέτουν, κατόπιν αιτήσεως, ετήσιες πληροφορίες για να μπορούν να παρακολουθούν το επίπεδο της ρύπανσης των επιφανειακών υδάτων· ότι συντρέχει επίσης λόγος να καθοριστεί η διαδικασία που πρέπει να ακολουθεί η Επιτροπή για την εκτίμηση της αποτελεσματικότητας του συστήματος·

ότι επιβάλλεται να προβλεφθούν διατάξεις για την αλληλοβαθμονόμηση των μεθόδων μετρήσεως που εφαρμόζονται σε εθνικό επίπεδο και των προτύπων μεθόδων μετρήσεως·

ότι είναι σκόπιμο να παρεμβληθεί ένα νέο άρθρο το οποίο θα αναφέρεται στην ελάχιστη συχνότητα δειγματοληψίας και ανάλυσης των παραμέτρων, στην ενδεχόμενη ελάττωση της συχνότητας αυτής, υπό ορισμένους όρους, στις πρότυπες μεθόδους μέτρησης των παραμέτρων και στις συνθήκες δειγματοληψίας και διατήρησης των δειγμάτων·

ότι είναι σκόπιμο να προστεθεί στα παραρτήματα μια προαιρετική παράμετρος και να οριστούν οι πρότυποι μέθοδοι μέτρησης, που θα μπορούν να προσαρμοστούν στην τεχνική πρόοδο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 77/795/ΕΟΚ τροποποιείται ως εξής:

1. Το άρθρο 3 τροποποιείται ως εξής:

α) στην παράγραφο 3 προστίθεται το ακόλουθο εδάφιο:

«οι περιγραφές των μεθόδων που αναφέρονται στο άρθρο 2 παράγραφος 2 στοιχείο β) είναι δυνατόν να παραλειφθούν όταν οι μέθοδοι είναι οι ίδιες με εκείνες που χρησιμοποιήθηκαν κατά τη διάρκεια των προηγουμένων ετών, υπό τον όρο οποιαδήποτε τέτοια παράλειψη να επισημαίνεται ρητά,»·

β) οι παράγραφοι 4, 5 και 6 αντικαθίστανται από το ακόλουθο κείμενο:

«4. Οι πληροφορίες που καλύπτουν ένα ημερολογιακό έτος διαβιβάζονται στην Επιτροπή πριν από την 1η Οκτωβρίου του επόμενου έτους.

5. Η Επιτροπή διαβιβάζει κάθε χρόνο στα κράτη μέλη που το ζητούν τις πληροφορίες που συγκεντρώνει σύμφωνα με την παράγραφο 2. Κάθε τρία χρόνια, και για πρώτη φορά το 1987, η Επιτροπή καταρτίζει ένα σχέδιο εμπεριστατωμένης έκθεσης βάσει των πληροφοριών που αναφέρονται στο άρθρο 2 παράγραφος 2. Το τμήμα του σχεδίου αυτού που αφορά τις πληροφορίες που έχει παράσχει ένα κράτος μέλος διαβιβάζεται για επαλήθευση στην κεντρική υπηρεσία του κράτους αυτού. Στην έκθεση συμπεριλαμβάνονται και οι τυχόν παρατηρήσεις επί του σχεδίου αυτού καθώς και ενδείξεις για τις τάσεις που παρουσιάστηκαν στην ποιότητα των υδάτων από την ημερομηνία θέσης σε εφαρμογή της παρούσας απόφασης μαζί με όσο το δυνατόν περισσότερα ερμηνευτικά σχόλια, λαμβανομένων πάντοτε υπόψη των στόχων της απόφασης.

Η Επιτροπή δημοσιεύει την τελική μορφή της έκθεσης, αποστέλλοντας και αντίγραφα προς τα κράτη μέλη.

6. Η Επιτροπή εκτιμά την αποτελεσματικότητα της διαδικασίας ανταλλαγής πληροφοριών και υποβάλλει, ενδεχομένως, προτάσεις προς το Συμβούλιο για τη βελτίωση της διαδικασίας αυτής και, αν παρίσταται ανάγκη, για την εναρμόνιση των μεθόδων μέτρησης, λαμβάνοντας υπόψη το άρθρο 4.»

2. Το άρθρο 4 αντικαθίσταται από το ακόλουθο κείμενο:

«Άρθρο 4

1. Κάθε κράτος μέλος οργανώνει, σε εθνικό επίπεδο, την αλληλοβαθμονόμηση μεταξύ των εργαστηρίων που συμμετέχουν στη συλλογή και ανάλυση των στοιχείων, στο βαθμό που απαιτείται για να μπορούν να συγκρίνονται οι πρότυπες μέθοδοι μέτρησης με τις μεθόδους μέτρησης που χρησιμοποιούνται στα εργαστήρια των κρατών μελών.

2. Η Επιτροπή προβαίνει, εάν είναι αναγκαίο, στη συγκριτική αξιολόγηση των μεθόδων μέτρησης, που εφαρμόζονται σε εθνικό επίπεδο. Για την αξιολόγηση αυτή, συντάσσεται έκθεση η οποία διαβιβάζεται στα κράτη μέλη.

3. Με βάση την έκθεση της παραγράφου 2, η Επιτροπή υποβάλλει, εάν είναι αναγκαίο, προτάσεις στο Συμβούλιο για την αλληλοβαθμονόμηση των μεθόδων μέτρησης που εφαρμόζονται σε εθνικό επίπεδο και των πρότυπων μεθόδων μέτρησης που απαριθμούνται στο παράρτημα ΙΙΙ.»

3. Παρεμβάλλεται το ακόλουθο άρθρο:

«Άρθρο 4α

1. Προκειμένου να τεθεί σε εφαρμογή η κοινή διαδικασία ανταλλαγής πληροφοριών, τα κράτη μέλη ορίζουν τη συχνότητα των δειγματοληψιών και των αναλύσεων, κατ' αρχήν ανά μήνα.

2. Όταν ένα κράτος μέλος διαπιστώνει ότι η ποιότητα του νερού δεν παρουσιάζει σημαντικές διακυμάνσεις όσον αφορά την τιμή μιας ή περισσότερων παραμέτρων, και όταν δεν υπάρχει κίνδυνος να χειροτερέψει η ποιότητα του νερού, η συχνότητα δειγματοληψίας και μετρήσεων της ή των παραμέτρων αυτών είναι δυνατό να ελαττωθεί, υπό τον όρο ότι η ελάττωση της συχνότητας αυτής δεν συνεπάγεται κινδύνους για τον άνθρωπο και το περιβάλλον.

Οι τροποποιήσεις της συχνότητας πρέπει να αναφέρονται ρητά στις πληροφορίες που διαβιβάζονται στην Επιτροπή σύμφωνα με το άρθρο 3 παράγραφος 2.

3. Οι πρότυπες μέθοδοι που χρησιμοποιούνται για τη μέτρηση των εξεταζόμενων παραμέτρων αναφέρονται στο παράρτημα ΙΙΙ. Τα εργαστήρια που χρησιμοποιούν άλλες μεθόδους μέτρησης πρέπει να βεβαιώνονται ότι τα αποτελέσματα που λαμβάνονται είναι συγκρίσιμα.

4. Οι υποδοχείς στους οποίους πρόκειται να τοποθετηθούν τα δείγματα, οι ουσίες και οι μέθοδοι που χρησιμοποιούνται για τη διατήρηση μέρους ενός δείγματος με σκοπό την ανάλυση μιας ή περισσοτέρων παραμέτρων, η μεταφορά και η αποθήκευση των δειγμάτων καθώς και η προετοιμασία τους για την ανάλυση δεν πρέπει να είναι σε θέση να μεταβάλουν σε σημαντικό βαθμό το αποτέλεσμά της.

5. Η συλλογή των δειγμάτων πρέπει να πραγματοποιείται στον ίδιο τόπο και οι διαδικασίες δειγματοληψίας πρέπει να είναι για κάθε περίπτωση οι ίδιες.»

4. Το άρθρο 6 αντικαθίσταται από το ακόλουθο κείμενο:

«Άρθρο 6

Οι τροποποιήσεις οι αναγκαίες για να προσαρμόζεται στην τεχνική πρόοδο ο κατάλογος των παραμέτρων, ο τρόπος έκφρασης της καθεμιάς και οι αριθμοί των ψηφίων που ορίζονται στο παράρτημα ΙΙ, καθώς και οι πρότυπες μέθοδοι μέτρησης, οι παράμετροι και ο τρόπος έκφρασης της καθεμιάς που ορίζονται στο παράρτημα ΙΙΙ, θεσπίζονται με τη διαδικασία του άρθρου 8, υπό τον όρο ότι οι προσθήκες στον κατάλογο αφορούν αποκλειστικά και μόνο παραμέτρους που καλύπτονται από τις κοινοτικές ρυθμίσεις σχετικά με το υδάτινο περιβάλλον και για τις οποίες υπάρχουν διαθέσιμα στοιχεία σε όλους τους σταθμούς δειγματοληψίας ή μετρήσεως των κρατών μελών. Οι μεταβολές του τρόπου έκφρασης και των αριθμών των ψηφίων δεν πρέπει να συνεπάγονται αλλαγές των μεθόδων μέτρησης που χρησιμοποιούν τα κράτη μέλη στους διάφορους σταθμούς του παραρτήματος Ι.»

5. Το παράρτημα ΙΙ αντικαθίσταται από το ακόλουθο παράρτημα:

(1) ΕΕ αριθ. C 321 της 13. 12. 1985, σ. 2.

(2) ΕΕ αριθ. C 88 της 14. 4. 1986, σ. 108.

(3) ΕΕ αριθ. C 189 της 28. 7. 1986, σ. 4.

(4) ΕΕ αριθ. L 334 της 24. 12. 1977, σ. 29.

«ΠΑΡΑΡΤΗΜΑ ΙΙ

ΠΑΡΑΜΕΤΡΟΙ ΠΟΥ ΑΠΟΤΕΛΟΥΝ ΑΝΤΙΚΕΙΜΕΝΟ ΑΝΤΑΛΛΑΓΗΣ ΠΛΗΡΟΦΟΡΙΩΝ

(Τρόπος εκφράσεως και αριθμοί ψηφίων για τα δεδομένα τα σχετικά προς τις παραμέτρους)

1.2.3,4 // // // // Παράμετροι // Τρόπος εκφράσεως // Αριθμοί ψηφίων

// 1.2.3.4 // // // προ της

υποδιαστολής // μετά την

υποδιαστολή //

// // // // 1.2.3.4.5 // // Παροχή (1) κατά τη στιγμή της δειγματοληψίας // m3/sec // x x x x // x x // // // // // // Φυσικές // Θερμοκρασία

// °C // x x // x // // pH // pH // x x // x // // // // // // // Αγωγιμότητα 20 °C // μS cm-1 // (<100) x x (100) x x x // // // // // // // // Χλωριόντα // mg/l Cl // (<100) x x (100) x x x // // // // // // // // Νιτρικά // mg/l NO3 // x x x // x x // // // // // // // Αμμώνιο // mg/l NH4 // x x x // x x // // // // // // // Διαλελυμένο οξυγόνο // mg/l O2 // x x // x // // // // // // Χημικές // BOD5 // mg/l O2 // x x x // x // // COD // mg/l O2 // x x x // x // // // // // // // Ολικός φωσφόρος // mg/l P // x x // x x // // // // // // // Τασιενεργές ουσίες που αντιδρούν στο κυανούν του μεθυλενίου // mg/l ισοδύναμου λαυρι-

κοθειικού νατρίου

// x x // x x // // // // // // // Ολικό κάδμιο // mg/l Cd // x // x x x x // // // // // // // Υδράργυρος // mg/l Hg // x // x x x x // // // // // // // Κολοβακτηριοειδή κοπρανώδη // / 100 ml // x x x x x x // // // // // // // Μικροβιο-

λογικές // Ολικά κολοβακτηριοειδή (2)

// / 100 ml // x x x x x x // // // Στρεπτόκοκκοι κοπράνων (2) // / 100 ml // x x x x x x // // // // // // // // Σαλμονέλλες (2) // / 1 l // x // // // // // // // Βιολογικές // Βιολογική ποιότητα (2) (3) // // // // // // // //

(1) Πρέπει να αναγράφεται η ημερομηνία της δειγματοληψίας.

(2) Τα αναφερόμενα στην παράμετρο αυτή δεδομένα είναι αντικείμενο ανταλλαγής πληροφοριών εφόσον πραγματοποιείται μέτρηση.

(3) Η συχνότητα της δειγματοληψίας αυτής της παραμέτρου και ο τρόπος έκφρασης των αποτελεσμάτων αποφασίζονται από τα κράτη μέλη.» 6. Προστίθεται το ακόλουθο παράρτημα:

«ΠΑΡΑΡΤΗΜΑ ΙΙΙ

ΠΡΟΤΥΠΕΣ ΜΕΘΟΔΟΙ ΜΕΤΡΗΣΕΩΣ

1.2.3 // // // // Παράμετροι

// Τρόπος

εκφράσεως

// Πρότυπες μέθοδοι μετρήσεως

// // // // // // // Παροχή τη στιγμή της δειγματοληψίας // m3/s // Μετρητής παροχής // // // // Θερμοκρασία // °C // Θερμομετρία

Η μέτρηση γίνεται επί τόπου, ταυτόχρονα με τη δειγματοληψία // // // // pH // pH // Ηλεκτρομετρία

Η μέτρηση γίνεται επί τόπου, ταυτόχρονα με τη δειγματοληψία, χωρίς να έχει προηγηθεί κατεργασία του δείγματος // // // // Αγωγιμότητα στους 20 °C // μS cm-1 // Ηλεκτρομετρία // // // // Χλωριούχα // mg/l Cl // Ογκομετρικός προσδιορισμός (μέθοδος Mohr)

Φασματοφωτομετρία μοριακής απορρόφησης // // // // Νιτρικά // mg/l NO3 // Φασματοφωτομετρία μοριακής απορρόφησης // // // // Αμμώνιο // mg/l NH4 // Φασματοφωτομετρία μοριακής απορρόφησης // // // // Διαλελυμένο οξυγόνο // mg/l O2 // Μέθοδος Winkler Ηλεκτροχημική μέθοδος // // // // BOD5 // mg/l O2 // Προσδιορισμός του διαλελυμένου Ο2 πριν και μετά από επώαση 5 ημερών στους 20 ± 1 °C και στο σκοτάδι. Προσθήκη ενός αναστολέα της βακτηριακής διάσπασης αμμωνιακών αλάτων (αζωτοδέσμευση) // // // // COD // mg/l O2 // Μέθοδος διχρωμικού καλίου // // // // Ολικός φωσφόρος // mg/l P // Φασματοφωτομετρία μοριακής απορρόφησης // // // // Ραδιενεργές ουσίες που αντιδρούν με το κυανούν του μεθυλενίου // mg/l ισοδυνάμου λαυρικοθειικού νατρίου // Φασματοφωτομετρία μοριακής απορρόφησης // // // // Ολικό κάδμιο // mg/l Cd // Φασματοφωτομετρία ατομικής απορρόφησης // // // // Υδράργυρος // mg/l Hg // Φασματοφωτομετρία ατομικής απορρόφησης χωρίς φλόγα // // // // Κολοβακτηριοειδή των

κοπράνων // /100 ml // - Καλλιέργεια στους 44 °C επί καταλλήλου ειδικού στερεού θρεπτικού υλικού (όπως άγαρ λακτόζης με tergitol, άγαρ endo, άγαρ με teepol 0,4 %) με ή χωρίς διήθηση και καταμέτρηση των αποικιών. Τα δείγματα αραιώνονται ή, κατά περίπτωση, συμπυκνώνονται έτσι ώστε να περιέχουν 10 έως 100 αποικίες. Αν χρειαστεί γίνεται ταυτοποίηση με αεριοποίηση // // // - Μέθοδος αραίωσης με καλλιέργεια πάνω σε υγρά υποστρώματα μέσα σε τρεις τουλάχιστον σωλήνες και σε τρεις αραιώσεις. Οι σωλήνες που παρουσιάζουν θετική αντίδραση ανακαλλιεργούνται σε ειδικό θρεπτικό υλικό για επιβεβαίωση. Μέτρηση των αποικιών σύμφωνα με τον πιο πιθανό αριθμό. Επώαση σε θερμοκρασία 44 ± 0,5 °C // // // // // // // Παράμετροι

// Τρόπος

εκφράσεως

// Πρότυπες μέθοδοι μετρήσεως

// // // // // Ολικά κολοβακτηριοειδή // /100 ml // - Καλλιέργεια στους 37 °C επί καταλλήλου ειδικού στερεού θρεπτικού υλικού (όπως άγαρ λακτόζης με tergitol, άγαρ endo, άγαρ με teepol 0,4 %) με ή χωρίς διήθηση και καταμέτρηση των αποικιών. Τα δείγματα αραιώνονται ή, κατά περίπτωση, συμπυκνώνονται έτσι ώστε να περιέχουν 10 έως 100 αποικίες. Αν χρειαστεί, γίνεται ταυτοποίηση με αεριοποίηση // // // - Μέθοδος αραίωσης με καλλιέργεια πάνω σε υγρά υποστρώματα μέσα σε τρεις τουλάχιστον σωλήνες και σε τρεις αραιώσεις. Οι σωλήνες που παρουσιάζουν θετική αντίδραση ανακαλλιεργούνται σε ειδικό θρεπτικό υλικό για επιβεβαίωση. Μέτρηση των αποικιών σύμφωνα με τον πιο πιθανό αριθμό. Επώαση σε θερμοκρασία 37 ± 1 °C // // // // Στρεπτόκοκκοι των κοπράνων // /100 ml // - Καλλιέργεια στους 37 °C επί καταλλήλου ειδικού στερεού θρεπτικού υλικού (αζίδιο του νατρίου) με ή χωρίς διήθηση και καταμέτρηση των αποικιών // // // - Μέθοδος αραίωσης σε ζωμό με αζίδιο του νατρίου (Litsky). Μέτρηση των αποικιών σύμφωνα με τον πιο πιθανό αριθμό // // // // Σαλμονέλλες // /1 l // Συμπύκνωση με διήθηση (μέσω μεμβράνης ή καταλλήλου ηθμού). Ενοφθαλμισμός επί θρεπτικού υλικού προεμπλουτισμού. Εμπλουτισμός, ανακαλλιέργεια, πάνω σε άγαρ για απομόνωση-ταυτοποίηση //

// 1.2,3 // Βιολογική ποιότητα // Τα κράτη μέλη εφαρμόζουν τις δικές τους μεθόδους, αναμένοντας την κοινοτική εναρμόνιση» // //

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Νοεμβρίου 1986.

Για το Συμβούλιο

Ο Πρόεδρος

W. WALDEGRAVE